CELEX: 32014D0068
Language: lt
Date: 1390867200000
Title: 2014/68/ES: 2014 m. sausio 28 d. Tarybos sprendimas, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Latvijas Banka išorės auditorių

8.2.2014   
            
            
               LT
            
            
               Europos Sąjungos oficialusis leidinys
            
            
               L 39/59
            
         TARYBOS SPRENDIMAS
   2014 m. sausio 28 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Latvijas Banka išorės auditorių
   (2014/68/ES)
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą (Nr. 4) dėl Europos centrinių bankų sistemos ir Europos Centrinio Banko statuto, ypač į jo 27.1 straipsnį,
   atsižvelgdama į 2013 m. lapkričio 15 d. Europos Centrinio Banko rekomendaciją ECB/2013/42 Europos Sąjungos Tarybai dėl Latvijas Banka išorės auditorių (1),
   kadangi:
   
               (1)
            
            
               Europos Centrinio Banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
            
         
               (2)
            
            
               pagal Tarybos sprendimo 2013/387/ES (2) 1 straipsnį Latvija atitinka būtinas euro įvedimo sąlygas, o Latvijai taikoma išimtis, nurodyta 2003 m. Stojimo akto (3) 4 straipsnyje, panaikinama nuo 2014 m. sausio 1 d.;
            
         
               (3)
            
            
               ECB valdančioji taryba rekomendavo Latvijas Banka išorės auditoriumi 2014 finansiniams metams skirti SIA Ernst & Young Baltic;
            
         
               (4)
            
            
               tikslinga vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (4),
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnis papildomas šia dalimi:
   
      „18.   SIA Ernst & Young Baltic patvirtinama Latvijas Banka išorės auditoriumi 2014 finansiniams metams.“
   
   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Europos Centriniam Bankui.
   
      Priimta Briuselyje 2014 m. sausio 28 d.
      
         
            Tarybos vardu
         
         
            Pirmininkas
         
         G. STOURNARAS
      
   
   
      (1)  OL C 342, 2013 11 22, p. 1.
   
      (2)  2013 m. liepos 9 d. Tarybos sprendimas 2013/387/ES dėl euro įvedimo Latvijoje 2014 m. sausio 1 d. (OL L 195, 2013 7 18, p. 24).
   
      (3)  OL L 236, 2003 9 23, p. 33.
   
      (4)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).